o
KÄÄNNEKOHTA Elämää toisella tasolla
Hei! Kollegani Victor Oladokun on vielä poissa, -
mutta olette hyvissä käsissä.
Kaipaatko elämääsi uutta potkua? Kerromme, miten sitä saa.
Tapaamme naisen, jolla on monta roolia.
Miten hän pitää elämänsä tasapainossa?
Toinen nainen pyrkii tuomaan iloa miljoonien elämään.
Ensin tapaamme miehen, joka auttaa pääsemään uudelle tasolle.
Piispa B. Courtney McBath on puhuja, -
pastori nopeasti kasvavassa seurakunnassa -
ja suosittu kirjailija.
Tervetuloa ohjelmaan.
Olet kirjoittanut kirjan Living at the Next Level, -
suomeksi "Elämää toisella tasolla".
Puhutaan elämästä toisella tasolla.
Se tuntuu lähestulkoon kliseeltä. Mitä se tarkoittaa?
Halusin kirjassani herätellä kristittyjä.
Monet yrittävät päästä toiselle tasolle tajuamatta, -
että he ovat jo siellä.
Toinen taso ei ole ulkoinen siunaus tai ihme.
Se on ystävyyttä Jumalan kanssa Jeesuksen kautta.
Israelilaiset menivät Luvattuun maahan.
On opittava elämään maassa, joka meille on annettu.
Joskus tuntuu, että on itsekästä pyrkiä toiselle tasolle.
Kyseessä on minun läpimurtoni, ihmeeni ja siunaukseni.
Miten erottaa todellisen toisella tasolla elämisen?
On keskityttävä jumalasuhteen kasvamiseen.
Kirjan lähestymistapa lähtee ystävyyssuhteesta Jumalaan.
Ulkonaisille seikoille annetaan vähemmän painoarvoa.
Painotetaan ystävyyttä Jumalan kanssa.
Jeesus kehotti Matt. 6:33:ssa etsimään Jumalan valtakuntaa.
Muut asiat seuraavat perässä. Ne ovat toissijaisia asioita.
Monet etsivät toisarvoisia asioita -
ja toivovat, että Jumalan valtakunta tulee perässä.
Mitä on ystävyys Jumalan kanssa?
Tarkoittaako se sitä, että olen pelastunut?
Kun annamme elämämme Jeesukselle, meistä tulee Hänen ystäviään.
Abrahamin oli vanhurskas uskonsa tähden.
Häntä kutsuttiin Jumalan ystäväksi. Aadam luotiin Jumalan ystäväksi.
Jeesus tuli palauttamaan ystävyyssuhteen ennalleen.
Kun olimme erossa Jumalassa, olimme Jumalan vihollisia.
Kun otamme vastaan Jeesuksen, meistä tulee Hänen ystäviään.
Jumala pitää huolen ystävistään, ja me voimme keskittyä suhteeseen.
Miten sitten voimme keskittyä ystävyyteen Jumalan kanssa?
Ensin täytyy tunnustaa, että se on tärkeysjärjestyksessä ensimmäisenä.
Ensimmäisenä tulee elävä suhde Jumalaan.
Alamme etsiä Jumalan tahtoa elämässämme.
Etsimme elämäntehtävää ja kutsumusta, -
joka kirkastaa Hänen nimeään.
Kun keskitymme kutsuumme ja ystävyyteen Jumalan kanssa, -
muutkin asiat loksahtavat paikalleen.
Onko elämä toisella tasolla sydämen asia?
Ehdottomasti. Sydämen asenne ratkaisee.
Jumalan valtakunnassa sydämen asenne on kaikki kaikessa.
Saatana yrittää saada huomiomme pois sydämen asenteesta, -
koska se tuntee sen merkityksen.
Millainen sydämen asenteen pitäisi sitten olla?
Yksi tärkeä piirre on kiitollisuus.
Jos tiedän olevani Jumalan ystävä Jeesuksen kautta, -
tulen hyvin kiitolliseksi ja haluan kiittää ylistämällä ja palvomalla.
Se antaa minulle sydämen, joka etsii Jumalaa odottaen.
Odotan, että Jumala tekee ihmeellisiä asioita elämässäni, -
koska olen Hänen ystävänsä.
Kehitän sydämen, joka odottaa ja etsii Jumalaa.
Haluan tuntea ja tehdä Jumalan tahdon.
Puhutaanpa hieman turhautumisesta.
On helppo käskeä keskittymään ystävyyteen Jumalan kanssa.
Entäpä uskova, joka on turhautunut ja pettynyt?
Miten päästä pettymysten yli?
Täytyy vain jotenkin osata pujotella perille.
Kristittyjen keskuudessa turhautumista luo se, -
että monissa kirjoissa sanotaan: -
"Jos otat nämä viisi askelta, tapahtuu näin."
Entä jos mitään ei tapahdukaan? Se on turhauttavaa.
Emme esittele viittä askelta rauhaan -
ja seitsemää askelta rikkauksiin. Kyseessä on suhde.
Meillä kaikilla on suhteita ystäviin, puolisoon tai sukulaisiin
Suhdetta ei luoda seuraamalla askeleita. Se vaatii aikaa.
Turhautuminen syntyy yleensä rajoituksista.
Emme voi tehdä jotakin, mitä haluaisimme, joten turhaudumme.
Jumala voi kasvattaa meitä rajoitusten kautta.
Kun alkaa nähdä rajoitukset ystävänä, ei vihollisena, -
turhautuminenkin alkaa helpottaa.
Näkökulma muuttuu.
Sanahelinän sijaan astuu totuus.
Kaikki tapahtuu niiden parhaaksi, jotka rakastavat Jumalaa -
ja jotka ymmärtävät olevansa kutsuttuja.
Kun käsitän, että rajoituksetkin vaikuttavat parhaakseni, -
turhautuminen alkaa hellittää.
Mitä seuraavalla tasolla elämisestä seuraa?
Parasta on se, että ihminen saa rauhan Jumalan suhteen.
Se johtaa rauhaan itsensä kanssa ja itsensä hyväksymiseen.
Kirjassa opetetaan tunnistamaan Jumalan tahto -
ja näkemään, miten kaikki vaikuttaa yhdessä kaikkien parhaaksi.
Kiitos viisaista neuvoista.
Pian tapaamme naisen, joka elää kiireistä elämää.
Seison sydämesi ovella ja kolkutan.
Tulen jokaisen miehen, naisen ja lapsen luo.
Haluan tuntea sinut. Haluan, että sinä tunnet minut.
Joku koputtaa sydämesi ovella.
Hänen nimensä on Jeesus Kristus.
Kutsutko Hänet sisään?
Tänään seurassani on piispa B. Courtney McBath, -
Living at the Next Level (Elämää seuraavalla tasolla) -kirjan tekijä
Vaimona, äitinä ja ohjelman juontajana -
minäkin tunnen joskus turhautumista ja väsymystä.
Myös seuraavan tarinan nainen on kiireinen.
Priscilla Shirer on vaimo, äiti, kirjailija ja puhuja.
Hänen mukaansa on mahdollista sovittaa yhteen perhe- ja työelämä.
Tasapainon ylläpitäminen vaatii jatkuvaa rukousta.
Se on jatkuvaa tasapainoilua.
Priscilla Shirer on kirjailija, raamatunopettaja ja puhuja.
Häneltä ilmestyi juuri neljäs kirja.
Vaikka hän työskentelee naisten parissa, -
hänen elämässään ensimmäisenä tulevat perheen miehet.
Hän myöntää, ettei taiteilu työn ja perheen välillä ole aina helppoa.
Jackson oli 1,5-vuotias, kun odotin toista poikaamme.
Minua pelotti, miten selviäisin kaikesta.
Kun sitten rukoilin Jumalaa, -
aurinko nousi, linnut lauloivat ja kukat kukkivat.
Näin, miten luonto heräsi ympärilläni.
Kuulin Pyhän Hengen sanovan: "Jos osaan sovittaa kaiken tämän," -
"kaiketi pystyn pitämään huolta sinusta."
Se oli Jumalan lupaus minulle.
Priscillan lapsuudenkodissa oli erinomaisia roolimalleja.
Hän on Tony ja Lois Evansin tytär.
Mitä opit vanhemmiltasi työn ja perhe-elämän sovittamisesta?
Opin heiltä rehellisyyttä.
He olivat samanlaisia aina, kirkossa ja kotona.
Ihmiset kuuntelivat, kun isä puhui radiossa perheen merkityksestä.
Hän tarkoitti sitä todella.
Vanhempani olivat kiireisiä, mutta he olivat aina tukenani.
Kaikesta huolimatta Priscillasta tuntui, että jotakin puuttui.
Vietin lapsuuteni kirkossa Sanan kuulossa.
Silti hämmästelin, kun jotkut kokivat Jumalan todellisuuden.
Tuntui, että he kokivat jotakin enemmän.
Mietin, miten he pystyivät kuulemaan Jumalan äänen.
Pyhä Henki sai minut janoamaan lisää.
Jumala johdatti minut ulos mukavuusvyöhykkeeltä.
Silloin alkaa nähdä ja kokea Jumalan uudella tavalla.
Kun kokee Jumalan todellisuuden, entinen ei riitä.
Sitä haluaa kaiken, mitä Jumala tarjoaa.
Miten raivaat aikaa Jumalan kuuntelemiselle?
Kannattaa vapauttaa itsensä turhista taakoista.
Elämämme vaiheet ovat Jumalan tiedossa.
Pyydä, että Jumala terästäisi hengellisiä aistejasi, -
niin että huomaat, kun Jumala puhuu arjen keskellä -
ja tavallisten asioiden kautta.
Olen monesti ollut kävelyllä poikien kanssa -
ja nähnyt kukkasen tai linnun, -
ja Jumala on puhunut selvästi jonkun pienen asian kautta.
Aloin ajatella, että kävely poikien kanssa ei ole ajanhukkaa -
vaan sekin kuuluu Jumalan suunnitelmaan.
Priscilla toivoo voivansa auttaa naisia kuulemaan Jumalan äänen -
kiireisen äitiyden keskellä.
On vain hyvä, jos ihmiset huomaavat, -
että olen yhtä erehtyväinen kuin kaikki muutkin.
Minäkin turhaudun ja painin arjen kysymysten kanssa.
Minäkin epäonnistun, mutta ei se mitään.
Jumala tuntee heikkoutemme.
Hänen voimansa tulee täydelliseksi heikkoudessamme.
On ollut ihana tuntea Hänen läsnäolonsa hiljentymishetkissä -
ja tiskatessa, pyykkiä viikatessa ja lasten kanssa leikkiessä.
Jumala on läsnä arjen keskellä. Sitä kristinusko pohjimmiltaan on.
Hengellisyys valtaa alaa maallisessa elämässä.
Usein yritämme jakaa elämäämme eri lokeroihin.
Kaikki elämässä vaikuttaa kuitenkin yhdessä.
Hengelliseen kasvuun vaikuttaa niin työ kuin perhe-elämäkin.
Jumala vetää meitä lähemmäs itseään joka elämänalueella.
Jos tunnustamme turhautumisemme, -
Hän voi vetää meitä lähemmäs myös pettymystemme kautta.
Hän haluaa meidän tunnustavan, että tarvitsemme Häntä.
On palattava syntiinlankeemusta edeltävään tilaan, -
jossa Aadam ja Eeva olivat riippuvaisia Jumalasta.
Rohkaisen riippumaan kiinni Jumalassa.
Se tuo elämäämme voiton, -
ja me saamme tietää Jumalan tahdon.
Jumala haluaa olla elämässäsi etusijalla.
Pian tapaamme naisen, joka pukeutui vuoden ajan pyjamaan.
Lopuksi kuulemme Nicole C. Mullenin musiikkia.
Jokaisessa avioliitossa kohdataan koettelemuksia ja kiusauksia.
Joskus tuntuu, että edessä on umpikuja.
Minkä Jumala on yhdistänyt, sitä älköön ihminen erottako.
Stephanie Thomas on monitaituri.
Hän on DJ, äänilahjakkuus, tuottaja, tanssija ja malli.
Hän on saanut muotialan kohisemaan.
Hän pukeutui vuoden ajan pyjamaan. Erica Linney otti selvää, miksi.
Stephanie Thomas on Käännekohta-ohjelman kuuluttaja.
Nykyään Stephanie yrittää kasvattaa yleisön tietoisuutta -
erilaisten rajoitteiden kanssa elävien muodista.
Syntyessäni minulla oli toisessa jalassa 3 ja toisessa 4 varvasta.
Oikeasta kädestäni puuttui peukalo.
Huomasin, että vasen hiha oli aina napittamatta.
Aloin ajatella, että tarvitsemme kauniita vaatteita, -
joita meidän on helppo pukea.
Tarvitaan toimivia ja kauniita vaatteita.
Eräs tapaus sai hänet toimimaan.
Näin ihanan takin, mutta se oli tehty pienelle koiralle.
Muotisuunnittelijoiden luomuksia on kyllä koirille, mutta ei ihmisille!
1. helmikuuta 2007 Stephanie pakkasi vaatteensa laatikoihin -
ja päätti pukeutua vuoden ajan pyjamaan.
Hän halusi herättää julkista tietoisuutta.
Tehtävä ei aina ollut helppo.
Muutaman viikon kuluttua havahduin ensi kerran.
Menin kirkkoon ja treffeille.
Ajattelin: "Voi ei, minun pitää panna ylleni pyjama!"
VIDEOPÄIVÄKIRJA: Olen hieman masentunut ja epäsosiaalinen.
Stephanie halusi kuitenkin jatkaa muiden ihmisten takia.
Se oli prosessi. Aluksi tuijotin omaa napaani.
Ihmiset alkoivat kysellä pyjamastani: -
"Onko tuo jokin uusi muotivillitys?"
Aloin kertoa ihmisille, mitä hankkeen takana oli.
Se oli tärkeää.
Ei enää pyjamaa!
Vuosi oli ohi, ja Stephanie oli onnistunut tavoitteessaan.
Hän järjesti muotinäytöksen, jossa malleina oli myös vammaisia.
Vuosi on ohi. Nyt juhlitaan!
Halusin tuoda catwalkille vammaisia naisia -
toisten naisten kanssa rinnakkain.
Stephanie jakoi myös pukeutumisvinkkejä.
Buddy on pienikokoinen nainen, joka istuu tuolissa.
Haimme vaatekaupasta pientä kokoa nuorten osastolta.
Puku on kaunis hänen yllään. Lyhyt jakku sopii istuvalle.
MISS PYÖRÄTUOLI
Mekko on minulle suuri, mutta sitä ei huomaa jakun alta.
Oli kiva nähdä meille sopivaa muotia.
Istuvan on joskus vaikea löytää sopivia vaatteita.
Tiedän, että Jumala välittää näistä asioista.
Olen joskus ajatellut, ettei kukaan rakasta minua, koska olen erilainen
Tiedän millaista on olla Jumalan rakkauden ja hyväksynnän kohteena.
Halusin kertoa muotinäytöksellä, että erilaisuus ei ole huono asia.
Kokemuksesta syntyi konsulttiyritys.
Yrityksen nimi A Posh kuvastaa helposti lähestyttävää muotia.
Tarjoamme muotitietoa erilaisten rajoitusten kanssa eläville.
Haluamme sanoa: "Jos odotat enemmän, saat enemmän."
Muotiteollisuus kaipaa uusia kuluttajia.
Olette suunnitelleet kissoille ja koirille. Täällä olisi ihmisiä!
Voisitte suunnitella upeita vaatteita heille.
Muistutan, että vammainenkin on ennen kaikkea ihminen.
Suunnitteilla on lisää samankaltaisia muotinäytöksiä.
Identiteettini on Kristuksessa. Jeesuskin kärsi samalla tavalla.
Häntä pilkattiin, nöyryytettiin, syrjittiin ja demonisoitiin.
Jeesus tietää tarkalleen, millaista on olla vammainen.
Kaiken lisäksi Hän rukoilee puolestamme tälläkin hetkellä.
Hän kuoli puolestamme.
Minä olen niiden joukossa, joiden puolesta Jeesus kuoli. Olen arvokas
Siinä ihminen, joka siirtyi turhautumisesta uudelle tasolle.
Hän löysi tarkoituksensa pyjamasta.
Tapasin hänet henkilökohtaisesti tuon vuoden aikana.
Hän olisi voinut vain valittaa ja olla tekemättä mitään.
Hän tarttui toimeen.
On hienoa, kun joku antaa äänen niille, joiden ääni ei kuulu.
Kiitos, että tulit ohjelmaamme.
Olet kanssamme myös seuraavassa jaksossa.
Ohjelma-aika on lopuillaan.
Lisätietoja kirjasta saa sivulta www.livingatthenextlevel.com
Lopuksi Nicole C. Mullen laulaa. Kiitos seurasta. Nähdään!
Minua on hyljeksitty 12 vuotta. Olen tottunut olemaan yksin
Olen menettänyt kaiken, mitä minulla oli
Olen tottunut halveksuntaan
Tämä on ainoa oljenkorteni
Kunpa vain voisin koskettaa Hänen viittansa tupsua
Tiedän, että parantuisin
Kunpa voisin puskea tieni läpi tämän hulluuden
Hänen rakkautensa parantaisi sieluni
Yksi kosketus riittäisi
Monet kutsuvat Häntä
Huomaisiko Hän pientä hipaisua?
Nuhtelisiko Hän minua, osoittaisiko häpeäni?
Olen epätoivoinen, se on nyt tai ei koskaan
Kunpa vain voisin koskettaa Hänen viittansa tupsua
Tiedän, että minä parantuisin
Kunpa voisin puskea tieni läpi tämän hulluuden
Hänen rakkautensa parantaisi sieluni
Yhtäkkiä Hän kääntyi
Hän sanoi, että joku otti Hänen voimaansa
Polvistuin peloissani ja nolona
Kerroin Hänelle murheeni
Minun täytyi koskettaa
Hänen viittansa tupsua
Nyt tiedän parantuneeni
Olen puskenut tieni läpi tämän hulluuden
Hänen rakkautensa on parantanut sieluni
Yhdellä sanalla Hän kosketti viittani tupsua
Tiedäthän, että olen parantunut
Hän onnistui puskemaan läpi hulluuteni
Hänen rakkautensa paransi sieluni
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKH 1376A
Suomennos: Marianne Tenetz